După absolvirea Universității Cambridge, Morris s-a întors la Ierusalim și a lucrat în calitate de corespondent de presă pentru "Jerusalem Post" timp de 12 ani. În 1982, el a relatat despre Războiul din Liban și a servit în același timp ca rezervist, luând parte la asediul Beirutului într-o unitate de mortiere. În 1986 a servit ca rezervist în Cisiordania. În 1988, când unitatea sa de artilerie a fost încartiruită în Nablus, Morris a refuzat să servească și a petrecut trei săptămâni în arest.